Komisijos ataskaita 2008 m. komitetų darbo ataskaita {SEC(2009) 913} /* KOM/2009/0335 galutinis */





[pic] | EUROPOS BENDRIJŲ KOMISIJA | Briuselis, 2009.7.3 KOM(2009) 335 galutinis KOMISIJOS ATASKAITA 2008 m. KOMITETŲ DARBO ATASKAITA {SEC(2009) 913} KOMISIJOS ATASKAITA 2008 m. KOMITETŲ DARBO ATASKAITA Remdamasi 1999 m. birželio 28 d. Tarybos sprendimo 1999/468/EB (toliau – Komitologijos sprendimas) 7 straipsnio 4 dalimi Komisija teikia metinę 2008 m. komitetų darbo ataskaitą. Šioje ataskaitoje apžvelgiami komitologijos sistemos pokyčiai ir apibendrinama komitetų veikla, taip pat priedas, kuriame nurodyti išsamūs su atskirų komitetų darbu susiję statistiniai duomenys[1]. 1. Naujausių su komitologijos sistema susijusių pokyčių apžvalga 1.1. Komitologijos procedūros reformos įgyvendinimas (Tarybos sprendimas 2006/512/EB, iš dalies keičiantis Tarybos sprendimą 1999/468/EB) 1.1.1. Suderinimas Suderinimo procesas, kurio tikslas – suderinti galiojančius teisės aktus su naująja reguliavimo procedūra su tikrinimu, kuri įvesta Tarybos sprendimu 2006/512/EB, toliau taikytas 2008 m.[2] Europos Parlamentui ir Tarybai 2008 m. kovo 11 d. priėmus pirmą prioritetinio suderinimo pasiūlymų grupę[3], taip pat 2008 m. spalio 22 d. priėmus du bendruosius (angl. omnibus ) reglamentus – 1-ąją dalį[4] ir 3-iąją dalį[5], kuriose nurodyti ir kuriomis iš dalies keičiami atitinkamai 59 ir 4 pagrindiniai teisės aktai, taip pat galiausiai 2009 m. kovo 11 d. priėmus 2-ąją dalį[6], kurioje nurodyti 47 pagrindiniai teisės aktai. 2008 m. vasario mėn. Komisija priėmė ketvirtojo bendrojo reglamento pasiūlymą[7] dėl 46 teisės aktų suderinimo. Be to, 2008 m. rugsėjo 23 d. rezoliucijoje Europos Parlamentas paprašė Komisijos pateikti pasiūlymus dėl dar 14 pagrindinių teisės aktų suderinimo. Komisija atidžiai išnagrinėjo šiuos teisės aktus, tačiau nemanė, kad būtų tinkama teikti pasiūlymus dėl visų šių teisės aktų, nes, inter alia , kai kurie jau buvo suderinti su kitais teisės aktais, arba todėl, kad, Komisijos nuomone, juose numatytiems įgyvendinimo įgaliojimams reguliavimo procedūra su tikrinimu netaikytina. Po šio vertinimo 2009 m. kovo 30 d. Komisija priėmė 5-ojo ir paskutiniojo bendrojo reglamento pasiūlymą, kuriame nurodyti du pagrindiniai teisės aktai[8]. 1.1.2. Tarpinstitucinio susitarimo patikslinimas 2008 m. birželio 3 d. priimtas patikslintas tarpinstitucinis Europos Parlamento ir Komisijos susitarimas dėl Komitologijos sprendimo įgyvendinimo procedūrų[9]. Patikslintas susitarimas suderintas su Tarybos sprendimu 2006/512/EB nustatytų komitologijos procedūrų pakeitimais, pirmiausia su reguliavimo procedūra su tikslinimu, taip pat su pridėtais pareiškimais dėl skaidrumo ir tobulesnio komitologijos registro[10]. Be to, patikslintu susitarimu siekiama supaprastinti galiojančius dviejų institucijų susitarimus. 1.1.3. Komitologija ir skaidrumas: komitologijos dokumentų registras ir saugykla Pareiškime dėl Komitologijos sprendimo 7 straipsnio 3 dalies (pareiškimas dėl skaidrumo)[11] Komisija įsipareigojo tobulinti Komitologijos registrą, siekdama padėti Europos Parlamentui geriau sekti atskirus kiekvienos komitologijos procedūros etapus bei tvarkaraštį ir aiškiai nustatyti skirtingas gaunamų dokumentų rūšis. Todėl Komisija, vykdydama Komitologijos sprendime numatytą reformą, taip pat sukūrė naują, gerokai tobulesnį komitologijos registrą, kad Europos Parlamentas ir plačioji visuomenė turėtų skaidresnę ir aiškesnę galimybę susipažinti su dokumentais ir kita susijusia informacija. Naujasis registras pradėjo veikti 2008 m. balandžio 1 d.[12] 1.2. Teismo praktikos raida 2008 m. balandžio 1 d. sprendimu (sujungtos bylos C-14/06 ir C-295/06, Europos Parlamentas ir Danijos Karalystė prieš Europos bendrijų komisiją) Teisingumo Teismas panaikino Komisijos sprendimo 2005/717/EB[13], iš dalies keičiančio Pavojingų medžiagų naudojimo apribojimo direktyvos[14] priedą, kad jis būtų suderintas su technikos pažanga, atsižvelgiant į išimtį polimeriniu pavidalu naudojamam dekabromo difenileteriui ( DecaBDE ), priedo 2 punktą. Be to, Teisingumo Teismas paskelbė, kad panaikintos nuostatos padariniai turėtų būti palikti galioti iki 2008 m. birželio 30 d. imtinai. Teisingumo Teismas priėjo prie išvados, kad sprendimas, prilygstantis bendrai išimčiai dėl DecaBDE naudojimo elektros ir elektroninėje įrangoje, buvo priimtas nesilaikant Bendrijos teisės aktų leidėjo Pavojingų medžiagų naudojimo apribojimo direktyvos 5 straipsnio 1 dalyje nustatytų sąlygų ir prieštaravo teisės aktų leidėjo siekiamam tikslui įtvirtinti šioje direktyvoje nurodytų komponentų draudimo principą. Priimdama minėtą sprendimą, kiek juo taikoma išimtis DecaBDE , Komisija pažeidė 5 straipsnio 1 dalį. Todėl Teisingumo Teismas patvirtina bendrą principą, kad vykdydama savo įgyvendinimo įgaliojimus Komisija turi teisę imtis visų būtinų arba tinkamų priemonių pagrindiniam teisės aktui įgyvendinti, jeigu jos jam neprieštarauja. 2. Veiklos rūšių apžvalga 2.1 Komitetų ir posėdžių skaičius Svarbu atskirti komitologijos komitetus ir kitus darinius, ypač pačios Komisijos sudarytas ekspertų grupes. Šios grupės teikia žinias Komisijai, kai ji formuoja ir įgyvendina politiką, o komitologijos komitetai padeda Komisijai vykdyti pagrindiniais teisės aktais jai suteiktus įgyvendinimo įgaliojimus. Ši ataskaita susijusi tik su komitologijos komitetais. Komitologijos komitetų skaičius 2008 m. gruodžio 31 d. nustatytas pagal veiklos sektorius (žr. I lentelę ). Palyginimui taip pat pateikti ankstesnių metų duomenys (2007 m. gruodžio 31 d. duomenys). I LENTELĖ. Bendras komitetų skaičius Politikos sritis | 2007 m. | 2008 m. | Įmonės ir pramonė (ENTR) | 33 | 34 | Užimtumas, socialiniai reikalai ir lygios galimybės (EMPL) | 4 | 5 | Žemės ūkis ir kaimo plėtra (AGRI) | 31 | 28 | Transportas ir energetika (TREN) | 35 | 36 | Aplinka (ENV) | 35 | 35 | Moksliniai tyrimai (RTD) | 5 | 6 | Informacinė visuomenė ir žiniasklaida (INFSO) | 9 | 9 | Žuvininkystė ir jūrų reikalai (MARE) | 4 | 4 | Vidaus rinka (MARKT) | 13 | 14 | Regioninė politika (REGIO) | 1 | 1 | Mokesčiai ir muitų sąjunga (TAXUD) | 11 | 10 | Švietimas ir kultūra (EAC) | 6 | 7 | Sveikata ir vartotojų reikalai (SANCO) | 17 | 17 | Teisingumas, laisvė, saugumas (JLS) | 21 | 24 | Išorės santykiai (RELEX) | 3 | 3 | Prekyba (TRADE) | 12 | 12 | Plėtra (ELARG) | 3 | 3 | EuropeAid (AIDCO) | 9 | 8 | Humanitarinė pagalba (ECHO) | 1 | 1 | Statistika (ESTAT) | 9 | 9 | Biudžetas (BUDG) | 2 | 2 | Kovos su sukčiavimu tarnyba (OLAF) | 1 | 1 | Informacinės technologijos (DIGIT) | 1 | 1 | IŠ VISO | 266 | 270 | Komitologijos komitetus paprastai galima klasifikuoti pagal procedūros, kurios pagrindu jie veikia (patariamoji, valdymo, reguliavimo, reguliavimo procedūra su tikrinimu ir apsaugos procedūra – žr. II lentelę), rūšį. Kadangi kai kurie komitetai taiko kelias procedūras (nuo patariamųjų iki reguliavimo ir papildomai apsaugos procedūras), jie yra atskirti nuo komitetų, taikančių vieną procedūrą. II LENTELĖ. KOMITETų SKAIčIUS PAGAL PROCEDūRą (2008 M.) Procedūros rūšis | Komitetas, taikantis kelias procedūras | Patariamoji | Valdymo | Reguliavimo | Reguliavimo su tikrinimu | Apsaugos | ENTR | 6 | 3 | 15 | 0 | 0 | 10 | EMPL | 2 | 0 | 2 | 0 | 0 | 1 | AGRI | 0 | 19 | 5 | 0 | 0 | 4 | TREN | 3 | 3 | 9 | 0 | 0 | 21 | ENV | 0 | 2 | 21 | 0 | 0 | 13 | RTD | 0 | 2 | 0 | 0 | 0 | 4 | INFSO | 0 | 4 | 0 | 0 | 0 | 5 | MARE | 0 | 1 | 0 | 0 | 0 | 3 | MARKT | 1 | 1 | 7 | 2 | 0 | 3 | REGIO | 0 | 0 | 0 | 0 | 0 | 1 | TAXUD | 1 | 3 | 5 | 0 | 0 | 1 | EAC | 1 | 1 | 0 | 0 | 0 | 5 | SANCO | 2 | 0 | 8 | 0 | 0 | 7 | JLS | 4 | 1 | 4 | 2 | 0 | 13 | RELEX | 0 | 2 | 0 | 0 | 0 | 1 | TRADE | 3 | 3 | 3 | 0 | 0 | 2 | ELARG | 0 | 3 | 0 | 0 | 0 | 0 | AIDCO | 0 | 7 | 0 | 0 | 0 | 1 | ECHO | 0 | 0 | 0 | 0 | 0 | 1 | ESTAT | 0 | 3 | 2 | 0 | 0 | 4 | BUDG | 1 | 0 | 1 | 0 | 0 | 0 | OLAF | 0 | 0 | 1 | 0 | 0 | 0 | DIGIT | 0 | 1 | 0 | 0 | 0 | 0 | IŠ VISO | 24 | 59 | 83 | 4 | 0 | 100 | Skaičiai rodo, kad maždaug 31 % komitetų (83 iš 270) dirba išimtinai pagal reguliavimo procedūrą, daug mažiau komitetų – tik pagal valdymo procedūrą (59). Vis dėlto dauguma komitetų (37 %) dirba pagal kelias procedūras (100 iš 270). Politikos sektorių duomenys rodo, kad skirtinguose politikos sektoriuose taikomos skirtingos procedūros. Tačiau kai kuriuose politikos sektoriuose pastebima aiški vienos procedūros persvara, pavyzdžiui, transporto ir energetikos, aplinkos, taip pat įmonių ir pramonės sektoriai su daugeliu komitetų dirba pagal reguliavimo procedūrą, o žemės ūkio sektorius su daugeliu komitetų dirba pagal valdymo procedūrą. Komitetų skaičius nėra vienintelis komitologijos veiklos rodiklis. 2008 m. surengtų posėdžių skaičius parodo darbo intensyvumą apskritai, taip pat sektoriuose ir atskiruose komitetuose ( III lentelė ). III LENTELė. POSėDžIų SKAIčIUS 2007 m. | 2008 m. | 2007 m. | 2008 m. | ENTR | 42 | 57 | SANCO | 167 | 123 | EMPL | 5 | 4 | JLS | 31 | 37 | AGRI | 256 | 226 | RELEX | 4 | 4 | TREN | 67 | 60 | TRADE | 23 | 24 | ENV | 75 | 57 | ELARG | 12 | 6 | RTD | 60 | 62 | AIDCO | 35 | 38 | INFSO | 30 | 28 | ECHO | 7 | 6 | MARE | 17 | 15 | ESTAT | 19 | 16 | MARKT | 43 | 42 | BUDG | 7 | 5 | REGIO | 9 | 9 | OLAF | 3 | 3 | TAXUD | 91 | 114 | DIGIT | 3 | 3 | EAC | 15 | 14 | IŠ VISO | 1 021 | 953 | Kaip ir 2007 m., pirmauja žemės ūkio sektorius (surengti 226 posėdžiai), nes įvairioms žemės ūkio rinkoms valdyti reikia dažnai rengti posėdžius. Po žemės ūkio yra sveikatos ir vartotojų reikalų sektorius – 123 posėdžiai, bei mokesčių ir muitų sąjungos sektorius – 114 posėdžių. 2.2 Nuomonių ir įgyvendinimo priemonių skaičius Kaip ir ankstesnėse ataskaitose, šioje ataskaitoje pateiktas bendras komitetų pateiktų oficialių nuomonių ir jomis pagrįstų Komisijos priimtų įgyvendinimo priemonių (t. y. teisės aktų arba administracinių ir finansinių sprendimų) skaičius[15]. Šie duomenys parodo konkrečius komitetų darbo rezultatus (žr. IV lentelę ). Bendras komitetų pateiktų nuomonių skaičius 2008 m. buvo 2 185 (2007 m. – 2 613), Komisijos priimtų įgyvendinimo priemonių skaičius buvo 2 022 (2007 m. – 2 522). IV LENTELĖ. PRIIMTų NUOMONIų IR įGYVENDINIMO PRIEMONIų SKAIčIUS (2008 M.) Nuomonės | Įgyvendinimo priemonės | Nuomonės | Įgyvendinimo priemonės | ENTR | 362 | 307 | SANCO | 358 | 311 | EMPL | 21 | 20 | JLS | 117 | 106 | AGRI | 456 | 439 | RELEX | 0 | 0 | TREN | 68 | 63 | TRADE | 11 | 12 | ENV | 78 | 85 | ELARG | 69 | 69 | RTD | 168 | 168 | AIDCO | 115 | 110 | INFSO | 79 | 79 | ECHO | 47 | 47 | MARE | 39 | 39 | ESTAT | 23 | 20 | MARKT | 26 | 16 | BUDG | 4 | 6 | REGIO | 4 | 0 | OLAF | 3 | 0 | TAXUD | 65 | 55 | DIGIT | 1 | 1 | EAC | 71 | 69 | IŠ VISO | 2 185 | 2 022 | Didelis kai kuriuose politikos sektoriuose – žemės ūkio (439), įmonių (307), sveikatos ir vartotojų reikalų (311), mokslinių tyrimų (168) ir EuropeAid (110) – priimtų įgyvendinimo priemonių skaičius taip pat rodo, kad Komisija turi daug jai priskirto darbo taikydama komitologijos procedūras šiose srityse[16]. Palyginti su ankstesniais metais, priimtų įgyvendinimo priemonių skaičius sumažėjo, visų pirma žemės ūkio (2008 m. – 439 įgyvendinimo priemonės, o 2007 m. – 963) ir EuropeAid (2008 m. – 110, o 2007 m. – 388) sektoriuose. 2.3 Reguliavimo procedūros su tikrinimu naudojimas IV lentelėje pateikti priimtų įgyvendinimo priemonių duomenys, įskaitant pagal reguliavimo procedūrą su tikrinimu priimtų priemonių skaičių. 2008 m. priimta 71 tokia priemonė – dažniausiai ši procedūra naudojama aplinkos sektoriuje (21 priemonė), taip pat įmonių ir pramonės sektoriuje (13 priemonių) (žr. V lentelę ). Taryba ir Europos Parlamentas savo teise vetuoti priemonių projektus pasinaudojo tik 10 % atvejų (7 priemonės). - Taryba paprieštaravo šešių aplinkos srities priemonių projektų priėmimui, remdamasi tuo, kad tomis priemonėmis viršyti pagrindiniuose teisės aktuose numatyti įgyvendinimo įgaliojimai, nes jais valstybėms narėms nustatytas reikalavimas apie perkėlimo į nacionalinę teisę priemones pranešti naudojant atitikties lenteles. Todėl Komisija užginčytas nuostatas išbraukė iš priemonių projektų, kuriuos kaip iš dalies pakeistus iš naujo pateikė kompetentingiems komitetams. - Europos Parlamentas paprieštaravo vienos vidaus rinkos srities priemonės projekto priėmimui, remdamasis tuo, kad ta priemone viršyti pagrindiniame teisės akte numatyti įgyvendinimo įgaliojimai, nes joje buvo nuostata, kuri apima didesnę sritį nei techniniai pakeitimai ir kuriai dėl to turėtų būti taikoma bendro sprendimo procedūra. Todėl Komisija užginčytą nuostatą išbraukė iš priemonių projekto, kurį kaip iš dalies pakeistą iš naujo pateikė kompetentingam komitetui. V LENTELĖ. Pagal reguliavimo procedūrą su tikrinimu priimtų įgyvendinimo priemonių skaičius (2008 M.) Priemonių, priimtų pagal reguliavimo procedūrą su tikrinimu, skaičius | Atvejų, kai EP paprieštaravo priemonių priėmimui pagal reguliavimo procedūrą su tikrinimu, skaičius | Atvejų, kai Taryba paprieštaravo priemonių priėmimui pagal reguliavimo procedūrą su tikrinimu, skaičius | ENTR | 13 | 0 | 0 | EMPL | 0 | 0 | 0 | AGRI | 0 | 0 | 0 | TREN | 9 | 0 | 0 | ENV | 21 | 0 | 6 | RTD | 0 | 0 | 0 | INFSO | 0 | 0 | 0 | MARE | 0 | 0 | 0 | MARKT | 10 | 1 | 0 | REGIO | 0 | 0 | 0 | TAXUD | 8 | 0 | 0 | EAC | 0 | 0 | 0 | SANCO | 3 | 0 | 0 | JLS | 0 | 0 | 0 | RELEX | 0 | 0 | 0 | TRADE | 0 | 0 | 0 | ELARG | 0 | 0 | 0 | AIDCO | 0 | 0 | 0 | ECHO | 0 | 0 | 0 | ESTAT | 3 | 0 | 0 | BUDG | 4 | 0 | 0 | OLAF | 0 | 0 | 0 | DIGIT | 0 | 0 | 0 | IŠ VISO | 71 | 1 | 6 | 3. IšSAMI INFORMACIJA APIE KOMITETų VEIKLą Prie šios ataskaitos pridedamame priede pateikiama išsami informacija apie atskirų komitetų veiklą 2008 m.; ši informacija suskirstyta pagal atitinkamus Komisijos padalinius. Jame taip pat pateikiama informacija apie komitetų skaičiaus pokyčius ir apie konkrečią su konkrečių priemonių projektais susijusią padėtį, pavyzdžiui, apie nepalankias nuomones, svarstymų perdavimus Tarybai ar Tarybos arba Europos Parlamento prieštaravimus pagal reguliavimo procedūrą su tikrinimu. [1] Priedas pateikiamas kaip atskiras Komisijos tarnybų darbinis dokumentas. [2] Daugiau bendros informacijos apie suderinimo procesą, taip pat apie veiksmus, kurių imtasi šioje srityje 2007 m., rasite 2007 m. Komisijos komitetų darbo ataskaitoje (COM (2008) 844 galutinis). [3] OL L 76, 2008 3 19, OL L 81, 2008 3 20, OL L 97, 2008 04 09. [4] Reglamentas (EB) Nr. 1137/2008, OL L 311, 2008 11 21, p. 1. [5] Reglamentas (EB) Nr. 1103/2008, OL L 304, 2008 11 14, p. 80. [6] OL L 87, 2009 3 31, p. 109. [7] COM (2008) 71. [8] COM (2009) 142. [9] OL C 143, 2008 6 10, p. 1. [10] OL C 171, 2006 7 22, p. 21. [11] OL C 171, 2006 7 22, p. 21. [12] http://ec.europa.eu/transparency/regcomitology/index_en.htm. [13] 2005 m. spalio 13 d. Sprendimas 2005/717/EB. [14] Europos Parlamento ir Tarybos direktyva 2002/95/EB dėl tam tikrų pavojingų medžiagų naudojimo elektros ir elektroninėje įrangoje apribojimo. [15] Reikia pažymėti, kad bet kuriais konkrečiais metais nuomonių ir įgyvendinimo priemonių skaičius gali skirtis. Su tuo susijusios priežastys aiškinamos priedo įžangoje. [16] Pastaba. Priimtų priemonių skaičius neparodo politinės, ekonominės ar finansinės priimtų sprendimų svarbos.